stanford-oval/wikipedia huggingface dataset:
Denis Gaultier

Denis Gaultier
Denis ”le jeune” Gaultier (1603 Marseille – 1672 Pariisi) oli ranskalainen säveltäjä ja luutisti. Myös hänen serkkunsa, Ennemond Gaultier oli muusikko. Sen vuoksi Denis Gaultier sai kutsumanimen ”le jeune”.
Gaultier syntyi Marseillessa ja opiskeli musiikkia ainakin pariisilaisen urkurin Charles Racquetin johdolla. Suurin osa Gaultierin sävellyksistä on tanssisarjoja luutulle. Hän kuoli Pariisissa vuonna 1672.[lähde? ]
MIDI-tiedosto
Äänitiedostojen kuunteluohjeet
The Running Man (yhtye)

The Running Man oli lyhytikänen englantilainen progeyhtye. Yhtyeessä soittivat Ray Russell (kitara), Alan Greed (basso) ja Alan Rushton (rummut). Yhtye teki yhden levyn, The Running Man, vuonna 1972. Russell oli soittanut aikaisemmin The John Barry Seven -yhtyeessä. Myöhemmin Russell perusti omaa nimeään kantavan The Ray Russell Bandin.
Diskografia

The Running Man (1972)
Talousguru-kilpailu

Talousguru-kilpailu on lukiolaisille suunnattu taloustietokilpailu. Kilpailun järjestää Finanssialan Keskusliitto, Historian ja yhteiskuntaopin opettajien liitto, FINE Vakuutus- ja rahoitusneuvonta, Taloustoimittajat ry ja Suomen Lukiolaisten Liitto. Kilpailun tuomareina toimii yhteiskuntaopin opettajia, historian opettajia, finanssialan ammattilaisia sekä ekonomisteja.
Kilpailu on järjestetty vuosittain vuodesta 1997 lähtien vuosia 2007 ja 2021 lukuun ottamatta. (Vuonna 2007 Pankkiyhdistyksen ja eri finssialojen keskusjärjestöjen yhdistyminen Finanssialan Keskusliitoksi peruutti kilpailut. Vuonna 2021 kilpailu jouduttiin perumaan koronaviruspandemian takia)
Vuonna 2019 kilpailuun osallistuneiden koulujen määrä oli 145. Vuoden 2020 kilpailuun osallistui 149 koulua. Vuonna 2021 kilpailuun ehti ilmoittautua 144 koulua ennen kilpailun peruuntumista. Vuoden 2022 kilpailuun osallistui 151 koulua.
Kilpailun kulku

Alkukilpailu järjestetään keväisin, jonka jälkeen kukin kilpailuun osallistuva koulu lähettää oman koulunsa parhaan kilpailutuloksen eteenpäin Talousgurun raadille. Saatuaan alkukilpailutulokset raati valitsee finaaliin yhdeksän parhaat pisteet saanutta kilpailijaa. Kun yhdeksän parasta on valittu, jäljelle jääneiden kilpailijoiden joukosta valitaan finaaliin myös Etelä-Suomen, Länsi-Suomen, Itä-Suomen, Lounais-Suomen sekä Pohjois-Suomen paras kilpailija. Kaiken kaikkiaan finaaliin pääsee siis 14 kilpailijaa (vuoteen 2018 saakka 10 kilpailijaa).
Finaali koostuu sekä kirjallisesta että suullisesta osuudesta, joista jälkimmäisessä kilpailijat joutuvat väittelemään toisiaan vastaan eri talouskysymyksistä. Raati arvioi kilpailijoiden pärjäämistä finaalissa ja valitsee voittajan.
Voittajat > Voittajat vuosittain

| Vuosi | Voittaja | Lukio |
| --- | --- | --- |
| 1997 | Matti Leppänen | Lyseonpuiston lukio, Rovaniemi |
| 1998 | Tuomas Piirtola | Jyväskylän normaalikoulu |
| 1999 | Ilmari Piela | Helsingin normaalilyseo |
| 2000 | Pekko Tonteri | Kouvolan Lyseon lukio |
| 2001 | Tiina Kanninen | Sammon lukio, Tampere |
| 2002 | Pekka Kettunen | Putaan lukio, Tornio |
| 2003 | Joonas Rahkola | Muhoksen lukio |
| 2004 | Antti Koulumies | Helsingin Suomalainen Yhteiskoulu |
| 2005 | Ilmari Mäkimattila | Viikin normaalikoulu, Helsinki |
| 2006 | Teemu Laitinen | Keuruun lukio |
2007: Kilpailua ei järjestetty.
| 2008 | Eemeli Lehto | Etelä-Tapiolan lukio, Espoo |
| 2009 | Eero  Nurmi | Helsingin Suomalainen Yhteiskoulu |
| 2010 | Lauri Mikkola | Helsingin Suomalainen Yhteiskoulu |
| 2011 | Juhani Tikkanen | Ressun lukio, Helsinki |
| 2012 | Daniel Sazonov | Helsingin Suomalainen Yhteiskoulu |
| 2013 | Antti Luukkainen | Helsingin normaalilyseo |
| 2014 | Heidi Hyvärinen | Etelä-Tapiolan lukio, Espoo |
| 2015 | Otso Kirveskari | Kuninkaantien lukio, Espoo |
| 2016 | Maija Löyskä | Etelä-Tapiolan lukio, Espoo |
| 2017 | Jooa Mustonen | Gymnasiet Lärkan, Helsinki |
| 2018 | Tuukka Tuomikoski | Kastellin lukio, Oulu |
| 2019 | Elias Järventaus | Etelä-Tapiolan lukio, Espoo |
| 2020 | Kaius Kumpulainen | Helsingin Suomalainen Yhteiskoulu |
2021: Kilpailua ei järjestetty.
| 2022 | Tommi Lehtihuhta | Raision lukio |
| 2023 | Juho Parkkulainen | Itä-Suomen yliopiston harjoittelukoulu, Joensuu |
| 2024 | Patrick Itäniemi | Tampereen normaalikoulu |
Voittajat > Eniten voittoja lukioittain

|  | Lukio | Voittoja | Voittovuodet |
| --- | --- | --- | --- |
| 1. | Helsingin Suomalainen Yhteiskoulu | 5 | 2004, 2009, 2010, 2012, 2020 |
| 2. | Etelä-Tapiolan lukio | 4 | 2008, 2014, 2016, 2019 |
| 3. | Helsingin normaalilyseo | 2 | 1999, 2013 |
Suomen 380 eri lukiosta vain 17 on koskaan päässyt kilpailussa ensimmäiselle sijalle. SYK:n, Etelä-Tapiolan lukion ja Helsingin normaalilyseon lisäksi mikään muu lukio ei ole voittanut kilpailua yhtä kertaa enempää.
Voittajat > Eniten kärkisijoituksia lukioittain (2006–)

|  | Lukio | Kärkisijoituksia (sijat 1> -3.) | Kärkisijoitusvuodet |
| --- | --- | --- | --- |
| 1. | Helsingin Suomalainen Yhteiskoulu | 9 | 2009, 2010 (3kpl), 2011, 2012, 2018, 2020, 2024 |
| 2. | Etelä-Tapiolan lukio | 5 | 2008, 2014, 2016, 2019, 2023 |
| 2. | Ressun lukio | 5 | 2006, 2011, 2014, 2016, 2019 |
| 4. | Ålands lyceum | 3 | 2008, 2023, 2024 |
| 4. | Lahden yhteiskoulu | 3 | 2011, 2012, 2016 |
Palkinnot

1. sija: 1 000 euroa ja Talousguru-tohtorinhattu
2. sija: 500 euroa
3. sija: 250 euroa
Kilpailun finalistit saavat sijoituksestaan riippuen palkinnoksi kauppatieteellisen alan yliopistopaikkoja. Viiden parhaan joukkoon päässeille tarjotaan opiskelupaikkaa Aalto-yliopiston kauppakorkeakouluun. Kaikille finalisteille tarjotaan paikkaa Helsingin yliopiston valtiotieteellisen tiedekunnan taloustieteen kandiohjelmaan. Lisäksi finalisteille on tarjolla opintopaikkoja Turun, Tampereen, Vaasan, Jyväskylän ja Itä-Suomen yliopistoista sekä Hanken-kauppakorkeakoulusta.
Texasin liittäminen Yhdysvaltoihin

Yhdysvallat oranssilla, Texasin tasavalta vihreällä.
Texasin liittäminen Yhdysvaltoihin (engl. Texas annexation) tapahtui 29. joulukuuta 1845, jolloin itsenäinen Texasin tasavalta liittyi Yhdysvaltoihin sen 28. osavaltiona.
Texasin liittäminen johti suureen kiistaan Yhdysvalloissa erityisesti koska orjuus oli laillista Texasissa ja pohjoisen osavaltiot pelkäsivät sen horjuuttavan tasapainoa orjuutta hyväksyvien ja kieltävien osavaltioden välillä. Tästä huolimatta John Tyler  allekirjoitti presidenttiytensä kolmanneksi viimeisenä päivänä asiankirjan, joka liitti Texasin Yhdysvaltoihin.
Texasin osavaltion perustamisen myötä syntyi kiista siitä, että oliko Nuecesjoki vai Rio Grande Meksikon pohjoisraja. Kiista johti myöhemmin Meksikon–Yhdysvaltain sotaan, jonka käyttiin 1846–1848.
Aiheesta muualla

Texas from Independence to Annexation.  Avalon Project at Yale Law School.
Joint Resolution for Annexing Texas to the United States, Approved March 1, 1845. (Arkistoitu – Internet Archive)
Texasin moottorisahamurhat (elokuvasarja)

Texasin moottorisahamurhat -kauhuelokuvasarjaan kuuluu kaiken kaikkiaan kahdeksan elokuvaa.
Elokuvasarjan päähenkilönä voidaan pitää mielisairasta ja kasvotautista Leatherfacea, joka tunnetaan ihmisnahasta valmistetusta naamiostaan, esiliinastaan ja pääosin murha-aseenaan käyttämästä moottorisahasta.
Tuorein elokuva, yksinkertaisesti Texas Chainsaw Massacre -nimellä toimiva elokuva sai ensi-iltansa helmikuussa 2022 ja ohjauksesta vastasi David Blue Garcia.
Elokuvat

| 0 | 1 | 2 | 3 | 4 |
| --- | --- | --- | --- | --- |
| Vuosi | Suomenkielinen nimi | Alkuperäinen nimi | Ohjaaja | Muuta |
| 1974 | Texasin moottorisahamurhat | The Texas Chain Saw Massacre | Tobe Hooper |  |
| 1986 | Texasin moottorisahamurhaaja 2 | The Texas Chainsaw Massacre 2 | Tobe Hooper |  |
| 1990 | Leatherface: Texas Chainsaw Massacre III | Leatherface: Texas Chainsaw Massacre III | Jeff Burr |  |
| 1994 | Texasin moottorisahamurhaaja – uusi sukupolvi | Texas Chainsaw Massacre: The New Generation | Kim Henkel |  |
| 2003 | Texasin moottorisahamurhat | The Texas Chainsaw Massacre | Marcus Nispel | uudelleenfilmatisointi |
| 2006 | Teksasin moottorisahamurhaaja – pahan alku | The Texas Chainsaw Massacre: The Beginning | Jonathan Liesbesman | esiosa (engl. prequel) |
| 2013 | Texas Chainsaw 3D | Texas Chainsaw 3D | John Luessenhop |  |
| 2017 | Leatherface | Leatherface | Julien Maury, Alexandre Bustillo |  |
| 2022 | Texas Chainsaw Massacre | Texas Chainsaw Massacre | David Blue Garcia |  |
Conquer Online

Conquer Online on asiakasohjelmalla pelattava MMORPG-peli, jonka on tuottanut TQ Digital Entertainment. Se on täysin ilmainen, sillä valmistaja hankkii tuottonsa myymällä T-paitoja, ConquerPoints:eja ja muista omistamistaan peleistä.
TQ Digital Entertainment on julkaissut peliin ilmaisen lisäosan, Conquer Online 2, joka on ladattavissa samalta sivulta. Nykyään Conquer Online 1:tä ei voi enää ladata eikä pelata. Nykyisin peliä on päivitetty siten, että on uusia hahmoluokkia, esineitä, reittihaku, automaattinen vihollisten tappaminen, voi ratsastaa ja ulkoisestikin sitä on paikoin muutettu.
Hahmoluokat > Ninja

Ninjojen ase, armori ja muiden tavaroiden myyntipuoli on vähäisempi kuin muilla luokilla. Ninjat on tehty PK hahmoiksi joten ne ovat PK:ssa Trojanien luokaa. Ninjojen aseissa on paras fyysinen iskuvoima ja ninjat voivat käyttää kahta asetta, kuten trojanitkin.
Heidän kestävyytensä pelissä on erittäin heikko, joten rahat kuluvat pääsääntöisesti parantaviin esineisiin.
Ninja saa alkutasoina Fatal Strike -kyvyn, jolla ninja iskee oma dmg 5x monstereihin, mutta ei vaikuta pelaajiin. Ninjat saavat myös Toxic Fog hyökkäyksen joka vähentää vastustajan elinvoimaa 3 sekunnin välein.
(parhaillaan puolittaa hp)
Hahmoluokat > Warrior

Warrior saa alussa XP skill supermanin, joka kymmenkertaistaa monstereihin ja tuplaa pelaajiin kohdistuvan iskuvoiman. Warrior voi käyttää tason 40 jälkeen toisessa kädessä kilpeä. Warriorin iskunkestävyys on hyvä, se tuottaa keskiverrosti vahinkoa, ja rahaa kuluu vain vähän, joten hahmoa on sikäli nopea kehittää.
Hahmoluokat > Trojan

Trojan pystyy käyttämään kahta asetta yhtä aikaa, samoin kuin ninja. Puolustuskyky on keskiverto, hahmo tuottaa aina suurta vahinkoa ja sillä on kaikista korkein määrä HP:ta eli elämänvoimaa. Trojanit pystyvat tekemään kaikkein suurinta vahinkoa, jos pelaaja osaa pelata.
Hahmoluokat > Archer

Archerilla on kaikista vähiten elinvoimaa ja huono iskunkestävyys, mutta kestää taoistien hyökkäykset suhteellisen hyvin, koska archerilla on toiseksi paras magic defense. Sen lisäksi varusteiden puolustustaso on hieman parempi kuin taoistien varusteiden. Archereiden vahinko on matalahko, mutta ne ovat nopeita iskemään ja pystyvät tekemään pitkänmatkan hyökkäyksiä.
Archer pystyy tason 23 jälkeen käyttämään Scatter-kykyä, jossa nuolet lähtevät moneen kohteeseen samaan aikaan. 
Alussa Archer pystyy lentämään hieman, mikä kehittyy tason noustessa.
Kallis mutta nopea kehittää 100-levelille asti. Jokaisella hyvällä pelaajalla on yleensä oma archer, koska sillä voi helposti hankkia rahaa tappamalla alempien tasojen vihollisia meteoreja, +1 tavaroita, korkeatasoisia esineitä sekä dragon balleja.
Hahmoluokat > Fire Taoist

Fire Taoist pystyy käyttämään monia erilaisia taikoja. Maagiset iskut toimivat hyvin Trojaneita vastaan, mutta fyysisten iskujen sietokyky on todella matala. Fire Taoist omaa eniten manaa. 
He tekevät enemmän vahinkoa, koska muilla pelaajilla on yleensä heikko maaginen kestävyys. Esimerkiksi trojaneilla; maagista kestävyyttä antaa vain armori, sekä korvakorut (nykyään myös talismanit vähentävät lopullista tehoa).
Hahmoluokat > Water Taoist

Water Taoist pystyy herättämään toisen pelaajan henkiin tason 40 jälkeen XP-skillinä. Levelin 70 jälkeen pystyy siihen manan avulla. Pystyy myös asettamaan hyviä aputaikoja muille pelaajille, esimerkiksi stigma joka nostaa täydellä tasolla kohteen vahinkoa 30%, star of accuracy joka lisää osumatarkkuutta ja magic shield, joka nostaa puolustusta. Water taoist eivät suoraan ylennyksessään saa Fire-taikaa toisin kuin Fire taoist, mutta voivat ostaa sen  Marketista. Water taoist pystyy myös muuttumaan Water Elfiksi tasolla 50, jolloin se muistuttaa kalaa. Tämä lisää Water taoist fyysistä iskuvoimaa. Tasolla 54 Water taoist pystyy muuttumaan Divine Hareksi joka mahdollistaa nopean liikkumisen.
Esineistö > Quality

Conquer Onlinessa on viisi eri quality- eli laatutasoa, jotka vaikuttavat esineestä riippuen esimerkiksi iskuvoimaan, suojaukseen, maagiseen suojaukseen tai maagiseen iskuun. Nämä ovat huonoimmasta parhaimpaan: Normal (3 eri tasoa), Refined, Unique, Elite ja Super. Fixed-esineitä ei voi kehittää eikä tehdä Dragon Balleilla tai Meteoreilla, ainut keino saada on tappaa joko Aide tai Messenger.
Esineistö > Meteorit ja Dragon Ballit

Meteoreilla pystyy värjäämään pukua/armoria sekä nostamaan esineiden käyttötasoa, esimerkiksi tason 35 aseesta tulee meteorin avulla taso 40. Jos kokeilee nostaa esineen käyttötasoa se voi myös epäonnistua.
Dragon Ballit, joita voi myös ostaa luottokortilla, voivat parantaa aseen laatua (quality). Esimerkiksi Refined muuttuu Uniqueksi. Dragon Balleja voi myös muuttaa Conquer pointseiksi, joita voi käyttää lotteryssä (lotto) tai ostaa marketilla (kaupassa) tavaraa.
Esineistö > Socket

Socket-esineet ovat hyvin arvokkaita ja vaikeita saada, lukuun ottamatta aseita. Socketit ovat esineissä olevia ns. reikiä, joihin voi lisätä Gemin. Socketteja voi olla yhdestä kahteen kappaletta.
Socketteja voi tulla kun nostaa esineen tasoa meteorilla, mutta tämä on erittäin harvinaista.
Esineistö > Gemit

Gemit ovat jalokiviä, joita voi saada joko mainaamalla kaivoksissa, satunnaiselta monsterilta ja tehtävistä. Gemit parantavat ominaisuuksia.
Gemeillä on myös luokat: Normal (=normaali), Refined (=jalostettu) ja Super (=paras). Gemejä on kaiken kaikkiaan kymmenen: Dragon-, Phoenix-, Rainbow-, Moon-, Violet-, Fury-, Kylin-, Tortoise-, Thunder-, ja Glorygem.
Gemien laatua voi parantaa yhdistämällä 15 alemman luokan Gemiä.
Dragongem lisää fyysistä iskuvoimaa. Normal 5%, Refined 10% ja Super 15%.
Phoenixgem lisää maagista iskuvoimaa. Normal 5%, Refined 10% ja Super 15%.
Rainbowgem lisää kokemusprosenttien saamisen nopeutusta. Normal 10%, Refined 15% ja Super 25%.
Moongem lisää maagisten kokemusprosenttien saamisen nopeutusta. Normal 15%, Refined 30% ja Super 50%.
Violetgem lisää aseen käyttökokemusprosenttien saamisen nopeutusta. Normal 30%, Refined 50% ja Super 100%.
Furygem parantaa iskujen osuvuutta.Normal 5%, Refined 10% ja Super 15%.
Kylingem parantaa tavaroiden kestävyyttä.Normal 50%, Refined 100% ja Super 200%.
Tortoisegem hävittää osan vahingosta.Normal 2%, Refined 4% ja Super 6%. Näitä voi tehdä yhdistämällä kaikki muut Gemit.
Thundergem parantaa hyökkäystalismaanin vahinkoa. Normal 100, Refined 300 ja Super 500.
Glorygem parantaa puolustustalismaanin vähentämää vahinkoa. Normal 100, Refined 300 ja Super 500.
Esineistö > Plus-ominaisuudet

Esineiden ominaisuuksia voi parantaa enemmänkin kuin qualityä. +1-esineillä voi saada aikaan lisää iskuvoimaa tai suojausta, esineestä riippuen. +1-esineet liitetään aseeseen tietyn NPC:n avulla. Maksimi plusmäärä on +12.
Esineiden + ominaisuutta voidaan nostaa + kivillä.
Mitä plus-ominaisuudet antavat hahmollesi:
Aseet: Fyysinen vahinko
Jouset: Fyysinen vahinko
Taikasauvat: Maaginen vahinko
Päähineet: Fyysinen puolustus
Taoistien hatut: Maaginen puolustus
Korvakorut: Maaginen puolustus
Kaulakorut: Fyysinen puolustus, HP
Laukut: Maaginen puolustus, HP
Sormukset: Fyysinen vahinko
'Heavy'sormukset: Fyysinen vahinko, osumatarkkuus
Rannerenkaat: Maaginen vahinko
Haarniskat: Maaginen/fyysinen puolustus
Kengät: Iskujen väistö
Kilvet: Fyysinen puolustus/Maaginen puolustus
Esineistö > Blessed-esineet

Blessit eli siunaukset parantavat iskunkestävyyttä, samalla lailla kuin Tortoisegem. Blessed-esineitä voi löytää, tai tehdä Super Tortoisegemien avulla tavalla. Blessed-ominaisuuden voi saada pelin valitsemaan varusteeseen uudelleensyntymisessä, jolloin menettää mahdollisuuden saada super gem. Blessed tasot ovat -1%, -3%, -5% ja -7%.
Conquer Points

Conquer Pointsit eli CP:t ovat rahayksikkö Conquer Onlinessa. CP:eillä saa esim:
Phoenixeja, Eleganceja ja Celestialeja sekä muita erikoisempia pukuja (pukuja joita voi pitää armorin päällä jolloin armori ei näy)
Dragon Balleja (hinta 215 CP:tä)
Meteor (hinta 3 CP:tä)  (Näitä myydään yleensä 6-8 CP/10 muiden pelaajien kesken.)
Tortoise gem (super) (hinta 780 CP:tä)(myydään yleensä 100-500 CP:llä pelaajien kesken)
ExpPotion (hinta 27 CP:tä) (näitä myydään yleensä 2-5CP:llä pelaajien kesken)
ExpBall (hinta 27 CP:tä) (näitä myydään yleensä 2-10CP:llä pelaajien kesken)
Muuta löytää marketista Great Merchantilta (213,179)
Reborn

Kun pelaaja saavuttaa tietyn tason, hän voi syntyä uudelleen (reborn). Tämä on mahdollista jo tasolla 110—120 hahmosta riippuen. Pelin maksimitaso on tällä hetkellä 140. Jokainen hahmo voi uudelleensyntyä myös silloin. Mitä myöhemmällä tasolla pelaaja uudelleensyntyy, sitä enemmän hän saa käyttöönsä attribute-pisteitä, joilla pitää kehittää hahmoaan. Pelaaja voi itse valita tekeekö tavallisen vai blessed rebornin. Normaalin rebornin yhteydessä saa super gemin sekä myrkytetyn aseen tai manaa/hp antavia taoisteille tarkoitettuja aseita. Blessed rebornissa saa kamaan sattumanvaraisesti -damage sekä aseen. Uudelleensyntyminen ei ole rajattu yhteen kertaan. Toisella kerralla siihen on vaatimuksena tehtävän suorittaminen.
Aiheesta muualla

Pelin kotisivut (Arkistoitu – Internet Archive) (englanniksi)
Valmistajan ylläpitämä keskustelupalsta (Arkistoitu – Internet Archive) (englanniksi)
The Carpenter

| The Carpenter Nightwish, Children of Bodom & Thy Serpent |
| --- | --- | --- |

Singlen tiedot
 Julkaistu: 29. syyskuuta 1997
 Tyylilaji: neoklassinen metalli, melodinen death metal, melodinen black metal
 Kesto: 16.54
 Levy-yhtiö: Spinefarm
Nightwishin muut singlet
|   | The Carpenter 1997 | Sacrament of Wilderness 1998 |
Children of Bodomin muut singlet
|   | The Carpenter 1997 | Children of Bodom 1998 |
Thy Serpentin muut singlet
|   | The Carpenter 1997 |   |
The Carpenter on kolmen suomalaisen metalliyhtyeen Nightwishin, Children of Bodomin sekä Thy Serpentin split-single, joka on julkaistu 29. syyskuuta 1997.
Kappaleet

Kappaleet:
Nightwish
The Carpenter – 5.55
Children of Bodom
Red Light In My Eyes, pt. II – 3.50
Thy Serpent
Only Dust Moves... – 7.09
Aiheesta muualla

The Carpenter Discogsissa. (englanniksi)
Albumi The Carpenter Encyclopaedia Metallum -sivustolla (englanniksi)
Thy Serpent
| Azhemin • Sami Tenetz • Tomi Ullgrén • Teemu LaitinenAlexi Laiho • Somnium • Börje • Pekka • Agathon Frosteus • Luopio |
| --- | --- |
Studioalbumit:  Forests of Witchery • Lords of Twilight • Christcrusher
EP:t:  Death
Split-albumit:  The Carpenter
Demot:  Frozen Memory • Into Everlasting Fire
Curd Jürgens

Günter Rittnerin tekemä muotokuva Jürgensistä.
Curd Gustav Andreas Gottlieb Franz Jürgens (13. joulukuuta 1915 Solln, Baijeri – 18. kesäkuuta 1982 Wien, Itävalta) oli saksalaissyntyinen näyttelijä. Hän saavutti suurta suosiota 1950-luvulla kansainvälisesti arvostettuna näyttelijänä. Uransa aikana Jürgens esiintyi muun muassa elokuvissa 007 rakastettuni, Atlantin valli murtuu ja ...ja Jumala loi naisen. Jürgens tunnettiin sulavasta äänestään ja vaikuttavasta pituudestaan (193 cm).
Aiheesta muualla

Curd Jürgens Internet Movie Databasessa. (englanniksi)
Telijärvi

| Telijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Hämeenkyrö
Koordinaatit:  61°34′24″N, 23°14′35″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Mahnalanselän alue (35.51)
Laskujoki:  oja Kirkkojärvi-Mahnalanselkään 
Järvinumero:  35.511.1.008
Mittaustietoja
Pinnankorkeus:  61,6 m 
Rantaviiva:  0,655 km 
Pinta-ala:  0,02601 km² 
 fiTelijärvi 
Telijärvi  on Pirkanmaalla Hämeenkyrölla sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän lähialueeseen. Järven pintaa on joskus laskettu ja se on nykyään kasvamassa umpeen.
Maantietoa

Järvi on 170 metriä pitkä, 130 metriä leveä ja sen pinta-ala on 2,6 hehtaaria. Ranta on soistunutta ja muodostaa metsäisen suon rannalle avosuota. Järvikin on kasvamassa umpeen. Järveen ei laske ojia, mutta pellon ja suon itäosan väliin on kaivettu reunaoja. Laskuoja, joka on 550 metriä pitkä, laskee Kallioistenselän Pehunlahteen Harjulanvuoren eteläpuolelle. Järvi on laskuojansa ainoa vesistö. Järven länsipuolella kohoaa Kohovuori, joka kohoaa myös 40 metriä vedenpinnan yläpuolelle. Järven lähelle johtaa tie, joka haarautuu Harjakulmassa Jumesniemen kautta kulkevalta yhdystieltä 2611.
Luonto ja sen suojelu

Järvi mainitaan kaavassa laskettuna järvenä, jonka rantaluhdat ovat lintujen pesimäaluetta. Rantamaat ovat entisenä järvenpohjana ravinteikasta liejua. Järven laskuoja on perattu ja oikastu. Sen uomaan ollaan kaavailemassa pohjapatoja, jolla järven vedenpintaa nostettaisiin ja johon rakennettaisiin laskeutusaltaita ravinteiden kulun pysäyttämiseksi.
Historiaa

Kalmbergin kartastossa järven nimi kirjoitettiin Tellimettänjärvi. Se oli piirretty nykyistä paljon suuremmaksi ja sen vedenpintaa onkin laskettu.
Diego Demme

Diego Demme vuonna 2016.
Diego Demme (s. 21. marraskuuta 1991 Herford) on saksalainen jalkapalloilija. Hän on pelipaikaltaan puolustava keskikenttäpelaaja. Hän edustaa Italian Serie A:ssa pelaavaa Napolia.
Demme nousi Arminia Bielefeldin 2. Bundesliigassa pelaavaan edustusjoukkueeseen kaudella 2010–2011. Tammikuussa 2012 hän siirtyi Paderborniin ja 2014 RB Leipzigiin, joka nousi pääsarjaan keväällä 2016. Ensimmäisellä bundesliigakaudellaan Demme pelasi 32 liigaottelua ja teki yhden maalin. Seuraavalla kaudella hän pelasi 30 liigaottelua ja kolmannella kaudella 26 liigaottelua tekemättä maaliakaan. Syksyllä 2019 hän pelasi 17 bundesliigaottelua. Marraskuussa 2019 hän teki Mestarien liigassa ensimmäisen maalinsa Pietarin Zenitiä vastaan.
Tammikuussa 2020 Demme siirtyi RB Leipzigista italialaisseura Napoliin. Hän pelasi loppukauden aikana Serie A:ssa 15 ottelua ja teki helmikuun alussa maalin vierasvoitossa Sampdoriasta. Mestarien liigassa hän pelasi kaksi ottelua. Hän voitti Italian cupin 2020. Kaudella 2020–2021 hän pelasi Serie A:ssa 24 ottelua ja teki kaksi maalia. Eurooppa-liigan kuudessa ottelussa hän teki yhden maalin. Seuraavalla kaudella hän pelasi 19 Italian pääsarjaottelua ja teki yhden maalin. Eurooppa-liigassa hän pelasi viisi ottelua. Napolin liigamestaruuteen päättyneellä kaudella 2022–2023 hän pelasi seitsemässä Serie A:n ottelussa yhteensä 142 minuuttia.
Demme on pelannut Saksan maajoukkueessa kerran, kesäkuussa 2017 MM-karsintaottelussa San Marinoa vastaan.
Dora

Dora voi tarkoittaa seuraavia:
Dora, naisen etunimi
Dora, taiteilijanimenä:
Dora, oik.Dora Maria Reis Dias de Jesus (s. 1966), portugalilainen laulaja
Teya Dora, oik. Teodora Pavlovska (s. 1992), serbialainen laulaja ja lauluntekijä
Dora, saksalainen rautatietykki
Dora eli Dor, muinainen kaupunki Palestiinassa
Mittelbau-Dora, natsien keskitysleiri.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dora”, voi hakea sivunnimihaulla, laajalla sivunnimihaulla tai tekstihaulla.
Diego Fortuna

Diego Fortuna (s. 14. helmikuuta 1968 Vicenza) on entinen italialainen kiekonheittäjä. Hän edusti maataan kesäolympialaisissa vuosina 1996 ja 2000, mutta ei selviytynyt kummallakaan kerralla loppukilpailuun: Atlantassa 1996 hän sijoittui karsinnassa 19:nneksi tuloksella 60,08 m ja Sydneyssä 2000 sijalle 14 tuloksella 62,24 m. Hän voitti kultamitalin Välimeren kilpailuissa vuonna 2001.